CELEX: 62016CN0580
Language: fi
Date: 2016-11-17 00:00:00
Title: Asia C-580/16: Ennakkoratkaisupyyntö, jonka Verwaltungsgerichtshof (Itävalta) on esittänyt 17.11.2016 – Firma Hans Bühler KG

13.3.2017   
            
            
               FI
            
            
               Euroopan unionin virallinen lehti
            
            
               C 78/8
            
         Ennakkoratkaisupyyntö, jonka Verwaltungsgerichtshof (Itävalta) on esittänyt 17.11.2016 – Firma Hans Bühler KG
   (Asia C-580/16)
   (2017/C 078/12)
   Oikeudenkäyntikieli: saksa
   
      Ennakkoratkaisua pyytänyt tuomioistuin
   
   Verwaltungsgerichtshof
   
      Pääasian asianosainen
   
   
      Revision-menettelyn valittaja: Firma Hans Bühler KG
   
      Ennakkoratkaisukysymykset
   
   
               1)
            
            
               Onko direktiivin 2006/112 141 artiklan c alakohtaa, josta saman direktiivin 42 artiklan (luettuna yhdessä 197 artiklan kanssa) mukaan riippuu direktiivin 2006/112 (1) 41 artiklan ensimmäisen kohdan soveltamatta jättäminen, tulkittava siten, ettei siinä mainittu edellytys täyty, jos verovelvollinen on sijoittautunut sen jäsenvaltion alueelle, josta tavarat lähetetään tai kuljetetaan, ja sille on annettu arvonlisäverotunniste tuossa jäsenvaltiossa, vaikka kyseinen verovelvollinen käyttää konkreettisessa yhteisöhankinnassa toisen jäsenvaltion antamaa arvonlisäverotunnistetta?
            
         
               2)
            
            
               Onko direktiivin 2006/112 42 artiklaa ja 265 artiklaa, luettuna yhdessä 263 artiklan kanssa, tulkittava siten, että ainoastaan määräajassa annettu yhteenvetoilmoitus johtaa siihen, ettei direktiivin 2006/112 41 artiklan ensimmäistä kohtaa sovelleta?
            
         
      (1)  Yhteisestä arvonlisäverojärjestelmästä 28.11.2006 annettu neuvoston direktiivi 2006/112/EY (EUVL 2006, L 347, s. 1).